
Text rozhodnutia
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Prievidza 20T/80/2024 3824011064 25. 08. 2025 Mgr. Alexandra Čerňanská Pindejová ECLI:SK:OSPD:2025:3824011064.2
ROZSUDOK V MENE SLOVENSKEJ REPUBLIKY Okresný súd Prievidza samosudkyňou Mgr. Alexandrou Čerňanskou Pindejovou v trestnej veci obžalovanej A. A., nar. XX. XXXXXXXX XXXX v B. C. B., pre prečin neoprávnenej výroby a obchodovania s omamnou látkou a psychotropnou látkou podľa § 173 odsek 1 Trestného zákona účinného od 15.03.2024, na hlavnom pojednávaní konanom dňa 25. augusta 2025 v Bánovciach nad Bebravou, takto rozhodol: Obžalovaná A. A., narodená XX. XXXXXXXX XXXX v B. C. B., trvale bytom B. C. B. - A. D., E. XXX/ X, t.č. bytom F., C. X. G. X/XX je vinná , že od presne nezistenej doby približne od januára 2024 najneskôr do 23.04.2024 na presne nezistených miestach a od presne nestotožnených osôb si zadovažovala metamfetamín (pervitín), a túto návykovú látku následne neoprávnene prechovávala na bližšie nezistených miestach v meste B. C. B. ako aj všade tam, kde sa v tomto období zdržiavala, pričom zadovážený metamfetamín (pervitín) predala najmenej v nepatrnom množstve ďalším užívateľom a to B. H., ktorej dňa 19.04.2024 v čase približne o 22:00 hod. na adrese B. C. B., I. XXXX/XX, predala pervitín v množstve 10 dávok za sumu 70 €, ďalej dňa 21.04.2024 v čase približne o 21:00 hod. na adrese B. C. B., I. XXXX/XX predala pervitín v množstve 5 dávok za sumu približne 60 € a v období od januára 2024 do 21.04.2024 na presne nezistených miestach jej predala pervitín najmenej 7 - krát v presne nezistených množstvách za rôzne sumy od 20 € do 70 € a J. J. ktorému približne od januára 2024 najneskôr do presne nezistenej doby mesiaca marec 2024 na presne nezistených miestach ako aj vo vchode do panelového domu na adrese B. C. B., G. A. XXXX/ X predala pervitín minimálne 5 - krát v celkovom množstve minimálne 5 dávok za sumu 5 € až 10 € za jednu dávku, ktoré uhrádzal prostredníctvom dobitia kreditu a účtov na elektronických službách, pričom v zmysle zákona NR SR č. 139/1998 Z. z. o omamných látkach, psychotropných látkach a prípravkoch v znení neskorších predpisov je metamfetamín (pervitín) zaradený do II. skupiny psychotropných látok teda neoprávnene obchodovala so psychotropnou látkou v nepatrnom množstve čím spáchala prečin neoprávnenej výroby a obchodovania s omamnou látkou a psychotropnou látkou podľa § 173 odsek 1 Trestného zákona účinného v čase rozhodovania súdu. Za
to
sa
odsudzuje
Podľa § 173 odsek 1 Trestného zákona účinného v čase rozhodovania súdu, aplikujúc § 42 odsek 1 Trestného zákona, § 41 odsek 1 Trestného zákona, § 38 odsek 2 Trestného zákona s prihliadnutím na § 36 písmeno l), písmeno n) Trestného zákona, § 37 písmeno h) Trestného zákona na súhrnný trest odňatia slobody vo výmere 1 (jeden) rok. Podľa § 51 odsek 1 Trestného zákona s poukazom na § 49 odsek 1 písmeno a) Trestného zákona súd výkon súhrnného trestu odňatia slobody vo výmere 1 (jeden) rok podmienečne odkladá a zároveň súd obžalovanej ukladá probačný dohľad nad správaním obžalovanej v určenej skúšobnej dobe. Podľa § 51 odsek 2 Trestného zákona súd určuje obžalovanej skúšobnú dobu vo výmere 2 (dva) roky. Podľa § 51 odsek 2, odsek 3 písmeno b) Trestného zákona súd ukladá obžalovanej na dobu trvania určenej skúšobnej doby obmedzenie spočívajúce v zákaze požívania omamných a psychotropných návykových látok. Podľa § 61 odsek 1, odsek 2 Trestného zákona účinného v čase rozhodovania súdu, § 38 odsek 2 Trestného zákona s prihliadnutím na § 36 písmeno l), písmeno n) Trestného zákona, § 37 písmeno h) Trestného zákona súd obžalovanej ukladá trest zákazu činnosti viesť motorové vozidlá akéhokoľvek druhu vo výmere 24 (dvadsaťštyri) mesiacov. Podľa § 60 odsek 1 písmeno a) Trestného zákona sa obžalovanej ukladá trest prepadnutia veci, a to: - 1 ks mobilný telefón zn. Redmi, bližšie nezisteného typu, model F., IMEI1:XXXXXXXXXXXXXXX/XX, IMEI2: XXXXXXXXXXXXXXX/XX, SIM karta Telekom č. XXXXXXXXXXXXXXXXXX-X L, SIM karta 4ka č. XXXXXXXXXXXXX vrátane plastového obalu, - 1 ks sklená fajka. Podľa § 60 odsek 5 Trestného zákona vlastníkom prepadnutých vecí sa stáva štát. Podľa § 42 odsek 2 Trestného zákona súd zrušuje výrok o treste uloženom obžalovanej trestným rozkazom Okresného súdu Nitra č.k. 3T/30/2025 - 91 zo dňa 23.05.2025, právoplatným dňa 04.07.2025, ak aj všetky ďalšie rozhodnutia na tento výrok obsahovo nadväzujúce, ak vzhľadom na zmenu, ku ktorej došlo zrušením, stratili podklad. odôvodnenie: Podľa § 172 odsek 2 Trestného poriadku tento rozsudok neobsahuje odôvodnenie, pretože po jeho vyhlásení na hlavnom pojednávaní dňa 25.08.2025 sa obžalovaná (a to aj za osoby oprávnené podať odvolanie v jeho prospech) a prokurátor vzdali práva na podanie odvolania. Poučenie: Proti tomuto rozsudku je možné podať odvolanie v lehote 15 dní odo dňa jeho oznámenia prostredníctvom Okresného súdu Prievidza na Krajský súd v Trenčíne. Oznámením rozsudku je jeho vyhlásenie v prítomnosti toho, komu treba rozsudok oznámiť. Ak sa rozsudok vyhlásil v neprítomnosti takejto osoby, oznámením je až doručenie rozsudku.

Zdroj: KAUZIS.SK – https://www.kauzis.sk/judikatura/r/ECLI:SK:OSPD:2025:3824011064.2 (dáta aktuálne k 11. 11. 2026). Záväzné je znenie zverejnené súdom.




